TV 2 og TV 2 Regionerne fejrer demokratiet i dag med et valgfolkemøde på TV 2's hovedkvarter på Kvægtorvet i Odense. Tusindvis af vælgere er blevet kørt i busser fra hele landet for at deltage. Dagen vil stå på debatter, arrangementer og masser af muligheder for at tale med politikerne. Heldigvis er der også god mulighed for at følge med, selvom man ikke er en af dem, der har skaffet sig en billet. Hele dagen sender vi her på TV2 Nord fra "Det Nære Telt", som er TV 2 Regionernes fælles telt på Valgfolkemødet. Det foregår på TV 2 Nord Salto fra klokken 10.15 - 21.30. Du kan se med lige her. Her er der debatter om blandt andet muligheden for at uddanne sig i hele landet, og om den offentlige transport bør være gratis. Derudover bliver Valgfolkemødet også transmitteret live på TV 2 og TV 2 News, som sender fra hele folkemødet. Hvis du ikke har mulighed for at se folkemødet på TV, så kan du også følge med på TV 2's liveopdatering , der kører hele dagen. I aften klokken 20 afsluttes Valgfolkemødet med en debat mellem de to statsministerkandidater Socialdemokratiets Mette Frederiksen og Venstres Lars Løkke Rasmussen.

Referat:
TV 2 og TV 2 Regionerne holder valgkampens største valgarrangement i dag i Odense.